
Eselamu alejkum!


Mene interesuje ako mi neko pokloni neku hediju poklon, da li ja to mogu pokloniti nekom drugo ili da to čuvam kao neku uspomenu na tu osobu.Jer moj suprug mi to kaže da ne poklanjam drugome ono što je meni neko poklonio, nego da to čuvam ne znam kako da postupim da li da čuvam ili da i ja isto poklonim i da obradujem nekog kao i mene što neko obraduje.


* 
* 
* 
* 
* 
* 
* 

 
Poklanjanje primljene hedije

Alejkumusselam!


Nema nikakve smetnje da pokloniš ***[imetak](https://pitajucene.com/search/imetak/questions/ "Pretraži pitanja o imetku")*** koji je tebi dat kao hedija. Ono što je došlo u Šerijatu je da je zabranjeno vraćanje poklonjene stvari od osobe kojoj je data osim oca kome je dozvoljeno da vrati ono što je poklonio svom djetetu. Kaže ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u hadisu kojeg prenosi Abdullah ibn Abbas, radijallahu anhu, a koji je mutefekun alejhi: “Onaj koji vrati ono što je poklonio je poput psa koji povrati a zatim pojede ono što povrati”.


A u hadisu od Ibn Omera i Ibn Abbasa, radijallahu anhuma, se prenosi da je Poslanik, sallallahu alejhi ve sellem, rekao: “Nije dozvoljeno čovjeku muslimanu da da poklon a zatim da ga vrati osim ocu koji pokloni svome djetetu”. ***[Hadis](https://pitajucene.com/search/Hadis/questions/ "Pretraži pitanja o hadisima")*** bilježe Ebu Davud, Tirmizi, Ibn Madže, Nesai i Ahmed a vjerodostojnim su ga ocijenili Tirmizi, Ibn Hibban i Hakim. Običaj i shvatanje nekih ljudi da se ne poklanja ono što se dobije kao poklon nema osnova u Šerijatu. Prema tome nema smetnje da poklanjaš ono što je tebi poklonjeno. Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


